जीतू पटवारी ने फिर से अतिथि विद्वानों की अंगीठी में राजनीति की रोटियां सेकी / MP NEWS
HomePoliticalजीतू पटवारी ने फिर से अतिथि विद्वानों की अंगीठी में राजनीति की रोटियां सेकी / MP NEWS
भोपाल। शिवराज सिंह शासन काल के समय अतिथि विद्वानों की नाराजगी को आंदोलन में बदलने वाले कांग्रेस विधायक जीतू पटवारी जब उच्च शिक्षा मंत्री बने तो आंदोलन कर रहे अतिथि विद्वानों से मिलने तक नहीं आए, और अब जब कुर्सी छिन गई तो एक बार फिर अतिथि विद्वानों की अंगीठी में राजनीति की रोटियां सेकने की कोशिश कर रहे हैं। (एक नया बयान जारी किया है)
अतिथि विद्वानों के जले पर नमक का नाम है जीतू पटवारी
वैसे तो ज्योतिरादित्य सिंधिया से यह सवाल (सड़क पर कब उतर रहे हैं) मध्य प्रदेश का प्रत्येक अतिथि विद्वान पूछ रहा है लेकिन जीतू पटवारी पूछे तो अच्छा नहीं लगता। कमलनाथ को चाहिए कि अतिथि शिक्षक और अतिथि विद्वानों की राजनीति के लिए किसी और को नियुक्त करें।
जीतू पटवारी चाहते तो सत्ता परिवर्तन से पहले सर्कुलर जारी कर सकते थे
अतिथि विद्वानों का कहना है कि हमारी नाराजगी किसी पार्टी के प्रति नहीं लेकिन जीतू पटवारी के प्रति है। वह चाहते तो सत्ता परिवर्तन से पहले सर्कुलर जारी करवा सकते थे परंतु जीतू पटवारी के कारण सैकड़ों अतिथि विद्वान फालेन आउट होकर दो वक्त की रोटी के लिए तरस रहे हैं।